**«Чужані́ца»** — дэбютны студыйны альбом беларускага рок-гурта «ULIS», які быў запісаны ў 1989 годзе.

Гісторыя стварэння
------------------

Запісаны ў верасні 1989 года ў прыватнай студыі гукарэжысёра Рышарда Шміта ў горадзе Ольштын. Пазнаёміў «*улісаўцаў*» са знакамітым у будучыні польскім гукарэжысёрам, які дагэтуль займаўся толькі сімфанічнай музыкай, Яраслаў Гайда. У фінансавым плане запіс забяспечыў перакладчык Ян Максімюк, які сабраў большую частку грошаў, патрэбных для запісу. На запіс было ўсяго тры дні, музыканты гурта прыехалі ў Польшчу і зрабілі запіс 11 песень. У 1991 годзе фірма «Мелодия[ru]» выдала альбом на вінілавай кружэлцы масавым накладам. Вокладку ў стыле мінімалізм аформіў мастак Міхал Анемпадыстаў. На гэтае выданне па розных тэхічных прычынах не трапілі 3 песні, якія з’явіліся толькі на CD-перавыданні лэйблам «БМАgroup» у 2004 годзе. Таксама альбом быў перавыдадзены на аудыёкасеце фірмай «Ковчег» у 1996 годзе.

Спіс трэкаў
-----------

| № | Назва | Аўтар | Працягласць |
| --- | --- | --- | --- |
| 1. | «Цягнік на Нясьвіж»  | Сяргей Краўчанка, Фелікс Аксёнцаў | 4:18 |
| 2. | «Краіна ў кратах»  | Сяргей Краўчанка, Кірыл Шэвандо, Фелікс Аксёнцаў | 4:02 |
| 3. | «Пляц Францыска»  | Сяргей Краўчанка, Фелікс Аксёнцаў | 4:58 |
| 4. | «Гэстапа»  | Слава Корань, Фелікс Аксёнцаў | 4:01 |
| 5. | «Іржавыя дні»  | Слава Корань, Фелікс Аксёнцаў | 5:15 |
| 6. | «Акторка»  | Слава Корань, Фелікс Аксёнцаў | 4:51 |
| 7. | «Чужаніца»  | Слава Корань, Фелікс Аксёнцаў | 3:02 |
| 8. | «Калі імпэрыя зьнікне»  | Сяргей Краўчанка, Фелікс Аксёнцаў | 5:58 |
| 9. | «Пакуль спяваю»  | Слава Корань, Фелікс Аксёнцаў | 4:41 |
| 10. | «Канкістадоры»  | Слава Корань, Фелікс Аксёнцаў | 3:35 |
| 11. | «Мы прыйдзем сюды»  | Слава Корань, Фелікс Аксёнцаў | 5:10 |
| **50:20** |

Крытыка
-------

Адам Глобус у сваіх нататках пра гурт у 1991 годзе назваў «Чужаніцу» наогул першым беларускім альбомам, праз які была пяройдзеная мяжа, што падзяляла зборкі песень і ўласна альбомы: «*„Чужаніца" для многіх застаецца лепшым рок-творам: як першае каханне, як першае слова, што скажа тваё дзіця*». Аднак знакавасць «Чужаніцы» дайшла да масаў не адразу. На пачатку было прызнанне за мяжой — у Польшчы, Эстоніі, Германіі. «*Навошта нам садраныя „U2", калі лепей паслухаць арыгінал*», — пісаў магілёўскі часопіс «Окарак». «*Іх рок сапраўды нічога не варты для вушэй, якія не чуюць гармоніі*», — адказвала на гэта нямецкая прэса. Арцемій Троіцкі[ru] назваў «Уліс» у адным з інтэрв’ю таго часу адным з найлепшых гуртоў СССР. Паводле меркавання музычнага сеткавага рэсурсу «Тузін Гітоў», якое выказана ў матэрыяле пра «Залю славы» беларускага року, «Чужаніца» — сапраўдны тэстамент, яшчэ належным чынам неацэнены і непрачытаны.

Удзельнікі запісу
-----------------

* Слава Корань — электрагітара, акустычная гітара
* Сяргей Краўчанка — бас, акустычная гітара
* Андрэй Патрэй — спеў
* Валеры Цыніцкі — перкусія
* Кірыла Шэвандо — бубны

Крыніцы
-------

1. ↑  Ulis — Чужаніца (англ.).  bandlink. Праверана 10 мая 2021.

Спасылкі
--------

* «Ulis» — Чужаніца (1989) на YouTube

|  |  |
| --- | --- |
| ⚙️   Тэматычныя сайты | Discogs |

| ⛭ULIS |
| --- |
| Склад | 
* Слава Корань
* Сяргей Краўчанка
* Алег Тумашоў
* Валерый Цыніцкі
* Сяргей Кныш

 |
| Дыскаграфія | 
* Чужаніца
* Краіна доўгай белай хмары
* Танцы на даху
* Падарожжа[be-tarask]
* Lusterka[be-tarask]
* Street

 |